протокол № 17

ОТ ЗАСЕДАНИЕ НА КОМИСИЯТА ПО АТЕСТИРАНЕТО И КОНКУРСИТЕ КЪМ ПРОКУРОРСКАТА КОЛЕГИЯ,

КОЯТО НА ОСНОВАНИЕ §23, АЛ. 2 ОТ ПЗР НА ЗИД НА КРБ

(ОБН. В ДВ БР.106/22.12.2023 г.),

ИЗПЪЛНЯВА ФУНКЦИИТЕ НА ВИСШ ПРОКУРОРСКИ СЪВЕТ,

ПРОВЕДЕНО НА 21.05.2024 г.

Присъстват: Огнян Дамянов, Стефан Петров, Пламен Найденов, Евгени Иванов, Петя Маринова, Емилия Пенева, Веселин Иванов и Надя Загорова

Отсъстват: Светлана Бошнакова, Ирина Апостолова и Ваня Дойчева

На заседанието присъстват: Мария Василева – директор на дирекция „Атестиране и конкурси” и Полина Петкова – началник отдел „Атестиране“

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия, която на основание §23, ал. 2 от ПЗР на ЗИД на КРБ (обн. в ДВ, бр.106/22.12.2023г.), изпълнява функциите на Висш прокурорски съвет

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВА следните допълнителни точки в дневния ред на Комисията по атестиране и конкурси, за разглеждане: т. 14 – т. 15

РАЗНИ

1. Откриване на процедура за избор на административен ръководител - окръжен прокурор на Окръжна прокуратура – Търговище.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. **ПРЕДЛАГА НА ПРОКУРОРСКАТА КОЛЕГИЯ**, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023г.), изпълнява функциите на Висш прокурорски съвет, **ДА ОТКРИЕ**, на основание чл. 167, ал. 2, във връзка с чл. 194а, ал. 1 от Закона за съдебната власт, процедура за избор на административен ръководител - окръжен прокурор на Окръжна прокуратура – Търговище – изтичащ мандат.

1.2. В едномесечен срок от датата на обнародване на свободната длъжност в „Държавен вестник“ предложения за назначаване на административен ръководител на съответния орган на съдебната власт могат да се подават: в администрацията на Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет (Прокурорската колегия); по електронен път с квалифициран електронен подпис на официалния имейл адрес - [vps@vps.justice.bg](mailto:vps@vps.justice.bg) или чрез лицензиран пощенски оператор на официалния адрес на Прокурорската колегия - гр. София, ул. Екзарх Йосиф № 12. Към предложението се прилагат: подробна автобиография, подписана от кандидата; копие от диплома за завършено висше образование по специалността „Право“; копие от удостоверение за придобита юридическа правоспособност; медицинско удостоверение, издадено в резултат на извършен медицински преглед, че лицето не страда от психическо заболяване; концепция за работата като административен ръководител, която трябва да съдържа: лична мотивация за заемане на длъжността, анализ и оценка на състоянието на органа на съдебната власт, очертаване на достиженията и проблемите в досегашната му дейност, набелязване на цели за развитието и мерки за тяхното достигане; удостоверение от Националната следствена служба, Столичната следствена служба или от окръжните следствени отдели към окръжните прокуратури за образувани досъдебни производства; документи, удостоверяващи наличието на стажа по чл. 170 от ЗСВ и други документи, които по преценка на кандидата имат отношение към професионалните или нравствените му качества.

1.3. Решението да се обнародва в „Държавен вестник“ и да се публикува на Интернет страницата.

1.4. ВНАСЯ предложенията в заседанието на Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023г.), изпълнява функциите на Висш прокурорски съвет, насрочено за 22.05.2024 г., за разглеждане и произнасяне.

2. Определяне на изпълняващ функциите „административен ръководител - окръжен прокурор“ на Окръжна прокуратура – Кюстендил, поради изтичащ на 22.05.2024 г. мандат.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. **ПРЕДЛАГА НА ПРОКУРОРСКАТА КОЛЕГИЯ**, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ОПРЕДЕЛИ**, на основание чл. 175, ал. 4, изр. 2 от ЗСВ, Камелия Симеонова Стефанова - административен ръководител - окръжен прокурор на Окръжна прокуратура - Кюстендил, за изпълняващ функциите „административен ръководител - окръжен прокурор“ на Окръжна прокуратура – Кюстендил, с ранг „прокурор във ВП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 23.05.2024 г. до встъпване в длъжност на нов административен ръководител.

2.2. ВНАСЯ предложението в заседанието на Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023г.), изпълнява функциите на Висш прокурорски съвет, насрочено за 22.05.2024 г., за разглеждане и произнасяне.

3. Молба от Радослав Димов Димов за освобождаване от заеманата длъжност „административен ръководител – апелативен прокурор“ на Апелативна прокуратура – София, както и от длъжността „прокурор“ в органа.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. **ПРЕДЛАГА НА ПРОКУРОРСКАТА КОЛЕГИЯ**, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ОСВОБОДИ**, на основание чл. 160, във връзка с чл. 165, ал. 1, т. 2 от ЗСВ, Радослав Димов Димов от заеманата длъжност „административен ръководител – апелативен прокурор“ на Апелативна прокуратура – София, както и от длъжността „прокурор“, с ранг „прокурор във ВП“, считано от 14.06.2024 г.

3.2. ВНАСЯ предложението в заседанието на Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023г.), изпълнява функциите на Висш прокурорски съвет, насрочено за 22.05.2024 г., за разглеждане и произнасяне.

4. Заявление за отвод от член на изпитната комисия за младши следователи в края на обучението им в Националния институт на правосъдието.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1.ПРЕДЛАГА НА ПРОКУРОРСКАТА КОЛЕГИЯ, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, ДА ОПРЕДЕЛИ Милена Радостинова Радева – прокурор в Окръжна прокуратура-Сливен, за редовен член на изпитната комисия за младши следователи в края на обучението им в Националния институт на правосъдието, на мястото на Рени Тодорова Лефтерова – прокурор в Окръжна прокуратура – Ямбол.

4.1.2.ПРЕДЛАГА НА ПРОКУРОРСКАТА КОЛЕГИЯ, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, ДА ОПРЕДЕЛИ чрез жребий 1 (един) резервен член на изпитната комисия за младши следователи в края на обучението им в Националния институт на правосъдието, на мястото на Милена Радостинова Радева – прокурор в Окръжна прокуратура-Сливен.

4.2. Внася предложенията в заседанието на Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено за 22.05.2024 г., за разглеждане и произнасяне.

5. Искане от административния ръководител на Софийска градска прокуратура, за командироване на Боряна Петрова Кангалджиева – прокурор в Софийска районна прокуратура в Софийска градска прокуратура.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ИЗРАЗЯВА ПОЛОЖИТЕЛНО СТАНОВИЩЕ, на основание чл. 147 от ЗСВ, за командироването на Боряна Петрова Кангалджиева – прокурор в Софийска районна прокуратура в Софийска градска прокуратура. При издаването на заповедта за командироване, следва да се съобрази предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2024г.

5.2. Решението да се изпрати на Върховна прокуратура, отдел 06 „Административен“ и на административния ръководител на Софийска градска прокуратура, за сведение.

6. Предложение от изпълняващия функциите „директор“ на Национална следствена служба, за командироване на Мария Огнянова Гьоргова – следовател в Следствен отдел в Софийска градска прокуратура в Национална следствена служба.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ИЗРАЗЯВА ПОЛОЖИТЕЛНО СТАНОВИЩЕ, на основание чл. 147 от ЗСВ, за командироване на Мария Огнянова Гьоргова – следовател в Следствен отдел в Софийска градска прокуратура в Национална следствена служба. При издаването на заповедта за командироване, следва да се съобрази предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2024 г.

6.2. Решението да се изпрати на Върховна прокуратура, отдел 06 „Административен“, за сведение.

7. Предложение от изпълняващия функциите „директор“ на Национална следствена служба, за командироване на Лилия Василева Панова – следовател в Следствен отдел в Софийска градска прокуратура в Национална следствена служба.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ИЗРАЗЯВА ПОЛОЖИТЕЛНО СТАНОВИЩЕ, на основание чл. 147 от ЗСВ, за командироване на Лилия Василева Панова – следовател в Следствен отдел в Софийска градска прокуратура в Национална следствена служба. При издаването на заповедта за командироване, следва да се съобрази предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2024 г.

7.2. Решението да се изпрати на Върховна прокуратура, отдел 06 „Административен“, за сведение.

ПРЕДЛОЖЕНИЕ ЗА ИЗВЪНРЕДНО АТЕСТИРАНЕ

8. Предложение от Атанаска Венкова Маринова – заместник на административния ръководител – заместник-районен прокурор на Районна прокуратура – Ботевград, за извънредно атестиране.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ОТКРИВА, основание чл. 196, ал. 1, т. 4 във вр. чл. 197, ал. 5, т. 4 от ЗСВ, процедура за извънредно атестиране на Атанаска Венкова Маринова – заместник на административния ръководител – заместник-районен прокурор на Районна прокуратура – Ботевград, за периода от 21.05.2019 г. – 21.05.2024 г. Оценяването следва да обхване общите и специфични критерии за атестиране, по аргумент от чл.11, ал. 5 от Наредба № 3/23.03.2017 г.

8.2. ВЪЗЛАГА на постоянната атестационна комисия при Апелативна прокуратура – София, на основание чл.204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и да направи предложение за комплексна оценка.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

9. Предложение от Соня Георгиева Петковска – прокурор в Софийска районна прокуратура, с ранг „прокурор в АП“, за повишаване на място в по-горен ранг „прокурор във ВП“.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ПРЕДЛАГА НА ПРОКУРОРСКАТА КОЛЕГИЯ, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПОВИШИ**, на основание чл. 234 от ЗСВ, Соня Георгиева Петковска – прокурор в Софийска районна прокуратура, с ранг „прокурор в АП“, на място в по-горен ранг „прокурор във ВП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

9.2. ВНАСЯ предложението в заседанието на Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено за 22.05.2024 г., за разглеждане и произнасяне.

10. Предложение от Маринела Иванова Марчева – прокурор в Районна прокуратура – Добрич, с ранг „прокурор в АП“, за повишаване на място в по-горен ранг „прокурор във ВП“.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРЕДЛАГА НА ПРОКУРОРСКАТА КОЛЕГИЯ, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПОВИШИ**, на основание чл. 234 от ЗСВ, Маринела Иванова Марчева – прокурор в Районна прокуратура – Добрич, с ранг „прокурор в АП“, на място в по-горен ранг „прокурор във ВП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

10.2. ВНАСЯ предложението в заседанието на Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено за 22.05.2024 г., за разглеждане и произнасяне.

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

11. Периодично атестиране на Росица Станчева Маркова - прокурор в Районна прокуратура - Видин.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ПРЕДЛАГА НА ПРОКУРОРСКАТА КОЛЕГИЯ, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПРОВЕДЕ**, на основание чл. 196, ал. 1, т. 3 от ЗСВ, периодично атестиране на Росица Станчева Маркова - прокурор в Районна прокуратура - Видин.

11.2. ПРЕДЛАГА НА ПРОКУРОРСКАТА КОЛЕГИЯ, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПРИЕМЕ**, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Росица Станчева Маркова - прокурор в Районна прокуратура - Видин.

11.3. ВНАСЯ предложенията в заседанието на Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено за 22.05.2024 г., за разглеждане и произнасяне.

12. Периодично атестиране на Ивелина Петкова Стоянова - прокурор в Районна прокуратура - Варна.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. ПРЕДЛАГА НА ПРОКУРОРСКАТА КОЛЕГИЯ, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПРОВЕДЕ**, на основание чл. 196, ал. 1, т. 3 от ЗСВ, периодично атестиране на Ивелина Петкова Стоянова - прокурор в Районна прокуратура - Варна.

12.2. ПРЕДЛАГА НА ПРОКУРОРСКАТА КОЛЕГИЯ, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПРИЕМЕ**, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Ивелина Петкова Стоянова - прокурор в Районна прокуратура - Варна.

12.3. ВНАСЯ предложенията в заседанието на Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено за 22.05.2024 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

13. Разпределяне на преписки по открити процедури за атестиране по докладчици.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган** | **Магистрат** | **Длъжност** | **ДОКЛАДЧИК** |
| **1** | РП-Русе | **Георги Манолов Манолов** | прокурор | **Огнян Дамянов** |
| **2** | ОП-Кюстендил | **Ангел Василиев Байрактарски** | зам.-адм.ръководител | **Светлана Бошнакова** |

14. Искане от административния ръководител на Районна прокуратура - Бургас, за командироването на Яница Георгиева Русева – младши прокурор в Районна прокуратура - Добрич в Районна прокуратура – Бургас.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ИЗРАЗЯВА ПОЛОЖИТЕЛНО СТАНОВИЩЕ, на основание чл. 147 от ЗСВ, за командироването на Яница Георгиева Русева – младши прокурор в Районна прокуратура – Добрич, на длъжност „прокурор“ в Районна прокуратура - Бургас. При издаването на заповедта за командироване, следва да се съобрази и предходната заповед, с която е била командирована младши прокурор Русева, с оглед предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2024 г.

14.2. Решението да се изпрати на Върховна прокуратура, отдел 06 „Административен“, за сведение.

15. Молба от Александър Божидаров Мумджиев като инспектор в Инспектората към Висшия съдебен съвет с искане за възстановяване на длъжност „следовател“ в Следствения отдел в Софийска градска прокуратура.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1.ПРЕДЛАГА НА ПРОКУРОРСКАТА КОЛЕГИЯ, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, ДА ВЪЗОБНОВИ, на основание чл. 99, т. 2 от АПК, административното производство по молба с вх. № ВСС-15705 от 21.12.2023 г. от Александър Божидаров Мумджиев - инспектор в Инспектората към Висшия съдебен съвет, с искане за възстановяване на длъжност „следовател“ в Следствения отдел на Софийска градска прокуратура, на основание чл. 50, ал. 1 от ЗСВ, считано от датата на встъпване в длъжност на новоизбраните членове на Инспектората към Висшия съдебен съвет, поради отправено от страната по производството искане.

15.2. ПРЕДЛАГА НА ПРОКУРОРСКАТА КОЛЕГИЯ, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, ДА ОТМЕНИ, на основание чл. 99, т. 2 от АПК, решението на Прокурорската колегия на Висшия съдебен съвет по протокол № 49 от 22.12.2023 г., т. 1.3., с което на основание чл. 50, ал. 1 от ЗСВ, Александър Божидаров Мумджиев е възстановен на заеманата преди избора длъжност – следовател в Следствения отдел в Софийска градска прокуратура, с основно месечно трудово възнаграждение, с ранг „следовател в НСлС“, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност на новоизбраните членове на Инспектората към Висшия съдебен съвет.

15.3.ПРЕДЛАГА НА ПРОКУРОРСКАТА КОЛЕГИЯ, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, ДА НЕ ВЪЗСТАНОВИ, на основание чл. 132а, ал. 4, изр. второ от Конституцията на Република България, Александър Божидаров Мумджиев – инспектор в Инспектората към Висшия съдебен съвет (до 17.05.2024г.), на длъжност „следовател“ в Следствения отдел в Софийска градска прокуратура, тъй като не са изминали две години от приключване на мандата му като инспектор в Инспектората към Висшия съдебен съвет, считано от 17.05.2024 г., както и поради това, че същият не спазва в цялост изискванията, регламентирани в Кодекса за етично поведение на българските прокурори и следователи и не притежава в пълнота необходимите нравствени качества, за да бъде възстановен на длъжност „следовател“ в Следствения отдел в Софийска градска прокуратура.

15.4. Решенията по т. 15 могат да се обжалват пред Върховния административен съд в 14-дневен срок от съобщаването им.

*Мотиви: Прокурорската колегия е сезирана с молба от Александър Божидаров Мумджиев – инспектор в Инспектората към Висшия съдебен съвет (до 17.05.2024 г.) с искане за възстановяване на длъжност „следовател“ в Следствения отдел в Софийска градска прокуратура. Александър Мумджиев също така информира Колегията, че със заповед № ЗЧР-З/17.05.2024 г. трудовото му правоотношение с Инспектората към Висшия съдебен съвет е прекратено, считано от 17.05.2024 г., като прилага и уведомление до Народното събрание с вх. № 49-411-00-4 от 17.05.2024 г., с което уведомява народните представители, че прекратява едностранно трудовото си правоотношение с Инспектората към ВСС. В допълнение главния инспектор на Инспектората към ВСС с писмо с вх. № ВПС-7804/17.05.2024 г. изпраща копие от заповедта за прекратяване на правоотношението.*

*В Прокурорската колегия е постъпило и писмо от изпълняващия функциите „главен прокурор“ с вх. № ВПС-7797/16.05.2024 г. с приложен доклад от административния ръководител на Районна прокуратура – Враца по повод възникнал на 15.05.2024 г. инцидент с участието на Александър Мумджиев, в качеството му на инспектор в Инспектората към Висшия съдебен съвет. По време на престоя на инспектор Мумджиев в хотел „Хемус“, по повод възложена му планова проверка на Районна прокуратура – Враца е извършвал действия, които са в разрез с общоприетите етични правила и норми и още повече в разрез с етичните правила и норми, които трябва да спазват магистратите в работата си и в личния си живот.*

*Комисията по професионална етика към Прокурорската колегия при разглеждането на доклада от Камен Каменов – административен ръководител на Районна прокуратура – Враца е обсъдила подробно всички, съдържащи се в него данни и с решение по протокол № 8 от 20.05.2024 г., т. 1 е приела становище относно притежаваните от Александър Божидаров Мумджиев качества, в което категоричният извод е, че същият не спазва в цялост изискванията, регламентирани в Кодекса за етично поведение на българските прокурори и следователи и не притежава в пълнота необходимите нравствени качества, за да бъде възстановен на длъжността „следовател“ в Следствения отдел в Софийска градска прокуратура.*

*Предвид изложеното Комисията по атестирането и конкурсите към Прокурорската колегия извърши анализ на посочените документи, законовите норми, които уреждат изискванията към лицата, които следва да заемат магистратска длъжност, кадровото дело на г-н Мумджиев, както и новата уредба относно статута на инспекторите след прекратяване на мандата им, разписан в Конституцията на Република България.*

*Александър Божидаров Мумджиев е завършил висше образование по специалност „Право“ през 1995 г. в Софийски университет „Свети Климент Охридски“ и придобива юридическа правоспособност с протокол от 05.07.1996 г. Започва кариерата си като следовател в Столична следствена служба на 30.07.1996 г., която длъжност изпълнява до 16.01.2008 г., когато е назначен за инспектор в Инспектората към Висшия съдебен съвет. След изтичане на мандата му, същият встъпва в длъжност „следовател“ в Следствения отдел в Софийска градска прокуратура на 19.01.2012 г. С решение на Висшия съдебен съвет по протокол № 13/10.03.2016 г. на основание чл. 160 от ЗСВ във вр. с чл. 47, ал. 2 от ЗСВ е освободен от заеманата длъжност „следовател“, считано от датата на встъпване в длъжност „инспектор” в Инспектората към Висшия съдебен съвет – 14.03.2016 г., която длъжност изпълнява към момента на извършаването на плановата проверка на Районна прокуратура – Враца. Александър Мумджиев на 22.12.2023 г. депозира молба до Прокурорската колегия на Висшия съдебен съвет, по която Колегията се произнася с решение по протокол № 49/22.12.2023 г., т. 1.3. за възстановяване на заеманата преди избора длъжност - „следовател“ в Следствения отдел в Софийска градска прокуратура , считано от датата на встъпване в длъжност на новоизбраните членове на Инспектората към Висшия съдебен съвет.*

*Решението на Колегията има отлагателно действие и ще произведе последиците от възстановяването след настъпване на определени обстоятелства, а именно встъпването в длъжност на новоизбраните членове на ИВСС, поради което Александър Мумджиев не може да се ползва от него към момента, предвид искането му за възстановяване, считано от 17.05.2024 г. Именно това решение на Колегията по протокол № 49/22.12.2023 г., т. 1.3. има характера на влязъл в сила индивидуален административен акт, чиято отмяна или изменение предвид постъпилата молба от Александър Мумджиев, както и доклада от административния ръководител на Районна прокуратура – Враца е възможна в условията на чл. 99 от АПК. С оглед постъпилите документи Колегията е компетентния административен орган, който има правомощията да възобнови административното производство по молбата от г-н Мумджиев с вх. № ВСС-15705 от 21.12.2023 г. и да се произнесе с нов административен акт. Описаните документи – молба от Александър Мумджиев и доклада на районния прокурор на Районна прокуратура – Враца се явяват основанието за възобновяване по реда на чл. 99, т. 2 от АПК и следва да се кредитират в обсъждането при постановяване на решение от Прокурорската колегия.*

*Разглеждайки правната уредба относно статута на инспекторите в Инспектората към Висшия съдебен съвет след приключване на мандата им на първо място следва да се разгледа нормата на чл. 142, ал. 1 от АПК, според която „Съответствието на административния акт с материалния закон се преценява към момента на издаването му“. Съобразявайки действащата към момента уредба Комисията счита, че приложимата разпоредба е именно тази на чл. 132а, ал. 4, изр. последно от Конституцията на Република България (обн. в ДВ бр. 106 от 22.12.2023 г.), според която след приключване на мандата инспекторите не могат да заемат длъжностите съдия, прокурор и следовател в продължение на две години. Предвид данните по преписката и съобразно съдебната практика (Решение № 5175/16.05.2023 г., по адм. дело № 4514/2022 г. по описа на Върховния административен съд) трудовото правоотношение на Александър Мумджиев като инспектор е прекратено от момента на уведомяването на избирателното тяло, а именно подаването на заявление с вх. № 49-411-00-4 от 17.05.2024 г. към Народното събрание, считано от 17.05.2024 г. Съобразно изложеното г-н Мумджиев е в условията на приключен мандат, което води до ограничението за заемане на длъжност „съдия“, „прокурор“ и „следовател“ за срок от две години.*

*Освен нормата в Конституцията за пълнота на анализа Комисията разгледа и законовите условия за заемане на магистратска длъжност. Разпоредбата на чл. 162 от ЗСВ регламентира изискванията, на които следва да отговаря лице, което може да бъде назначено за съдия, прокурор и следовател. Видно от данните в кадровото дело на г-н Мумджиев същият отговаря на изискванията на т. 1 и т. 2 от цитираната норма, а именно:*

*Т. 1 има висше образование по специалността „Право“;*

*Т. 2 е преминало стажа, определен в ЗСВ, и е придобило юридическа правоспособност.*

*По отношение на изискването на т. 3 от 162 ЗСВ - притежава необходимите нравствени и професионални качества, съответстващи на Кодекса за етично поведение на българските прокурори и следователи и предвид приетото становище от Комисията по професионална етика, тази част от нормата не е изпълнена.*

*Съгласно Върховния закон на държавата – Конституцията на Република България и Закона за съдебната власт, Прокурорската колегия е кадровият орган в съдебната власт, който има правомощието и задължението за преценка дали определено лице може да заема магистратска длъжност, в настоящия случай „следовател“. Независимо, че процедурата по възстановяване на инспектор не изисква наличието на етично становище, данните и изводът в приетото от Комисията по професионална етика становище относно Александър Божидаров Мумджиев не могат да бъдат пренебрегнати. Поведението на „кандидатите“ за заемане на магистратска длъжност с оглед характера на професията не би следвало да има никакви отклонения от нормалното човешко поведение с оглед житейското съдържание на морала и ценностната система. Наред с това Законът чрез Кодекса за етично поведение на българските прокурори и следователи регламентира по-високи изисквания като условие за назначаване на длъжност „съдия“, „прокурор“ или „следовател“.*

*Предвид изложеното, Комисията по атестирането и конкурсите предлага на Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, да възобнови административното производство по молба с вх. № ВСС-15705 от 21.12.2023 г. от Александър Божидаров Мумджиев - инспектор в Инспектората към Висшия съдебен съвет, с искане за възстановяване на длъжност „следовател“ в Следствения отдел на Софийска градска прокуратура, да отмени решение на Прокурорската колегия на ВСС по протокол № 49/22.12.2024 г., т. 1.3., както и да не възстанови Александър Божидаров Мумджиев на заеманата преди избора му за инспектор в Инспектората към Висшия съдебен съвет длъжност – „следовател“ в Следствения отдел в Софийска градска прокуратура.*

15.3. Внася предложенията в заседанието на Прокурорската колегия, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено за 22.05.2024 г., за разглеждане и произнасяне.

**ПРЕДСЕДАТЕЛ НА КОМИСИЯТА**

**ПО АТЕСТИРАНЕТО И КОНКУРСИТЕ КЪМ**

**ПРОКУРОРСКАТА КОЛЕГИЯ,**

*която на основание §23, ал. 2 от ПЗР на ЗИД на КРБ*

*(обн. в ДВ бр.106/22.12.2023 г.), изпълнява функциите на*

*Висш прокурорски съвет* /П/

**ОГНЯН ДАМЯНОВ**